РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

ГРАД СРЕМСКА МИТРОВИЦА

ГРАДСКА УПРАВА ЗА УРБАНИЗАМ

ПРОСТОРНО ПЛАНИРАЊЕ И ИЗГРАДЊУ ОБЈЕКАТА

Број: 350-238/2021-VI

Дана:09.08.2021. год.

СРЕМСКА МИТРОВИЦА

Градска управа за урбанизам, просторно планирање и изградњу објеката Града Сремска Митровица у складу са чланом 63. став 2. Закона о планирању и изградњи („Службени гласник РС“, број 72/2009, 81/2009-исправка, 64/2010-УС, 24/2011, 121/2012, 42/2013-УС, 50/2013-УС, 98/2013-УС, 132/2014, 145/2014, 83/2018, 31/2019, 37/2019-др. закон, 9/2020и 52/2021),

**О Г Л А Ш А В А**

**ЈАВНИ ПОЗИВ ЗА ПРЕЗЕНТАЦИЈУ**

**УРБАНИСТИЧКОГ ПРОЈЕКТА**

**ЗА ИЗГРАДЊУ ПОДНОГ СКЛАДИШТА**

**СА ПРАТЕЋИМ САДРЖАЈИМА НА ПАРЦЕЛИ БРОЈ 2951,**

**К.О. ГРГУРЕВЦИ У ГРГУРЕВЦИМА.**

1. На јавну презентацију излаже се Урбанистички пројекат са урбанистичко - архитектонском разрадом локације за изградњу економског објекта - подног складишта са пратећим садржајима на парцели број 2951, к.о. Гргуревци у Гргуревцима, Град Сремска Митровица. Подносиоц захтева за потврђивање Урбанистичког пројекта је Чарубџић Јован из Гргуреваца.

2. Позивају се сва заинтересована правна и физичка лица да изврше увид у Урбанистички пројекат, као и да у току трајања јавне презентације доставе своје примедбе и сугестије у писаном облику Градској управи за урбанизам, просторно планирање и изградњу објеката у Сремској Митровици, улица Светог Димитрија број 13.

 3. Лице овлашћено од стране Градске управе за урбанизам, просторно планирање и изградњу објеката за давање обавештења о садржају јавне презентације је дипл. инж. арх. Драган Бекавац, тел. 022/215-2108.

 4. Јавна презентација Урбанистичког пројекта ће се одржати у трајању од седам дана и то од 11.08. до 18.08.2021.год, сваког радног дана у времену од 800 до 1400 часова. Место одржавања јавне презентације је у холу нове зграде градске куће Града Сремска Митовица, улица Светог Димитрија број 13.

 5. Увид у урбанистички пројекат може се остварити на званичној интернет страници јединице локалне самоуправе - www.sremskamitrovica.rs. Планира се изградња подног складишта са пратећим садржајима, а простор обухваћен Урбанистичким пројектом је парцела на пољопривредном земљишту, непосредно уз границу грађевинског подручја насељеног места Гргуревци.

 НАЧЕЛНИК,

 Весна Вујановић, дипл. правник,